Il-pubbliku Kroat kellu reazzjoni pożittiva wara l-mezzi tal-media ppubblikaw ritratti tal-plejers Kroati għarwenin li ttieħdu fil-bażi tat-tim Kroat fil-Brażil. Ir-ritratti ttieħdu minn żewġ fotografi li nħbew f’arbuxelli li kien hemm fil-qrib tal-pixxina tat-tim Kroat. Huma qabdu lid-difensuri  Dejan Lovren u Vedran Corluka jgħumu għarwenin. Ma naqasx li r-ritratti xterdu mal-erbat irjiħat tad-dinja u l-akbar ġurnal Kroat saħansitra pubblikhom fil-faċċata. Miroslav Blazevic, l-eks coach tal-Kroazja li kien wassal lit-tim sat-tielest post fl-edizzjoni tat-tazza tad-Dinja tal-1998, qal li din il-biċċa xogħol kollha serviet ta’ riklam pożittiv għat-tim. Cittadini Kroati wkoll kellhom reazzjonijiet pożittivi iżda l-plejers kienu rrabjati u ddeċidew li ma jkellmux lill-media. Din id-deċizjoni waslet biex tħassret il-konferenza stampa li kellha ssir it-Tnejn. Wara li tilfu kontra l-Brażil 3 – 1, l-Kroati għada se jilgħabu kontra l-Cameroon f’Manaus.